
Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grwp o ddysgwyr, wedi’i selio ar ddigwyddiad critigol a arsylwyd.

Cyflwyniad
Disgrifia Tripp fod digwyddiadau critigol yn cael eu greu, yn seiliedig ar ein dehongliad ni o’r sefyllfa a fel i ni fel unigolion yn adfyfyrio ar y digwyddiad. Dadleua Tripp mae ein beirnidaeth ni a’n adfyfyriad ni sydd yn creu ac yn cyfiawnhau digwyddiad critigol (Tripp, 2012, t.8). Sonia Wragg fod digwyddiad critigol yn ymddangos o fod mwy o bwys o’i gymharu a digwyddiadau arall, ac felly ein bod yn cymryd fwy o sylw iddo. I ni’n dehongli’r digwyddiad fel rhywbeth gellir cynnig mewnwelediad pwysig. (Cohen, Manion a Morrison, 2018, t.551) Felly, gellir dadlau fod digwyddiad critigol yn gritigol o achos yr adfyfrio ni’n gwneud, a’r pwysigrwydd i ni’n ei osod arno. Sonir Tripp hefyd am bwysigrwydd defnyddio digwyddiadau critigol i helpu ni i symud ymlaen gan ddatblygu ein barn proffesiynol. (Tripp, 2012, t.12) Fodd bynnag, all ddigwyddiad critigol fod yn ddigwyddiad bach sydd yn digwydd ym mhob ysgol o ddydd i ddydd, ond ein hadfyfyriad ni sy’n wneud yn gritigol.
Awgryma Tripp fod y cylch dysgu yn ddi-ddiwedd a fod pob peth yn cysylltu. Felly, gellir cofio hyn drwy gydol y draethawd yma.

O fewn y draethawd yma, byddaf yn sôn am arsylwad o ddigwyddiad critigol a’i gysylltu a’r pedwar diben o’r Cwricwlwm newydd gan Donaldson. Bwriadaf ymchwilio i mewn i stratagaethau i helpu disgyblion aflonydd, ymchwilio pwysigrwydd atgyfnerthu cadarnhaol neu gwobrwyo a ymchwilio i effaith oedi iaith a llafaredd. Byddaf yn defnyddio ystod o adnoddau i ddod i farn, gan adfyfyrio ar yr hyn a welais, a’r hyn bwriadaf wneud o fewn y camau nesaf. Byddaf yn ystyried y digwyddiad critigol yn feirniadol er mwyn fy nghalluogi i ystyried y camau mwyaf doeth nesaf ar ôl adfyfyrio er mwyn dysgu ohonno yn y dyfodol.

Rôl Adfyfyrio
Gellir diffinio adfyryfrio’n eang fel ‘tool for learning’ sydd yn gysyniad anodd i’w ddiffinio heb fod yn eang. (Hansen, 2017, t.3) Ond maen rhywbeth i ni’n neud i feddwl yn ddwys am yr hyn sydd wedi digwydd. Rydym yn gwneud hyn er mwyn dysgu ohonno. Sonia Dewey am y ffaith mae nid rhywbeth ar hap i ni’n adfyfyrio, ond rhywbeth sy’n pwyso arnom ni, rhywbeth sydd ddim yn ‘occur just on ‘general principles’...there is something that...evokes it.’ (Dewey, 2014, t.68) Felly, pwysleisia Dewey fod angen cymryd cyfrifoldeb er mwyn gwella gan ddyfalbarhau ac ymroi i’r broses yn llawn. Felly, gellir ddenfyddio geiriau Dewey i ystyried y ffaith ein bod yn adfyfrio er mwyn galluogi ni fel athrawon i ddatblygu yn broffesiynnol. Mae adfyfyrio mor bwysig i’n rôl ni fel athrawon, gan mae dyna sy’n galluogi ni i barhau â arfer da, gan gofio beth sy’n gweithio a dysgu wrth beth sydd angen gwella neu newid.

Dyweda Brookfield fod adfyfrio critigol yn galluogi i ni i adnabod, dreialu a nodi gwir cywirdeb ein tybiaethau ni o ddysgu. (Brookfield, 2017, t.3).  Ond, sonia Dewey hefyd gellir ond adfyfyrio yn gritigol pan i ni’n fodlon mynd i chwilio. Gan fod nifer yn ofni y beirniadaeth gellir ddilyn adfyfrio critigol.(Dewey, 2014, t.68) Yn ogystal, sonia Brookfield am bwysigrwydd adfyfrio fel hyn, er mwyn sicrhau fod y disgyblion wir yn derbyn yr addysg gorau. Nodir ef arwyddocad ein penderfyniadau a’n gweithredoedd ni yn taith addysg y disgyblion. (Brookfield, 2017, t.5) ‘Reflective teaching is therefore essential to a professional approach to practice’. (Tripp, intro, t.5) Mae Tripp yn ehangu ar ei eiriau drwy awgrymu os nad ydym yn feirniadol o’n hun, ac yn herio yr hyn yr ydym yn credu, mae yna dueddiad i barhau gyda hen dueddiadau a phatrymau. (Tripp, Chapter 1, t.12) 

Awgryma Hardy a McLeod am bwysigrwydd adfyfyrio ar ba mor effeithiol oedd yr atgyfnerthiad. (Hardy a McLeod, 2020, t.105-106) Hynny yw, maen bwysig meddwl am llwyddiant neu efallai aflwyddiant strategaeth neu atgyfernthiad a beth gellir wneud yn wahanol y tro nesaf. Mae’r adfyfrio hyn yn galluogi’r athrawes i weld os yw’r strategaeth yn gweithio, neu oes angen penderfynu ar un arall. Yn ogystal, maen gyfle i ystyried i ba raddau dylid ddefnyddio atgyfnerthu cadarnhaol, er mwyn dangos i’r disgybl sut mae eistedd yn llonnydd er enghraifft.

Defnyddiais i fodel adfyfyrio Kolb er mwyn adfyfyrio ar y digwyddiad critigol. Mae’r model yma yn seiliedig ar 4 cam sef: y profiad; yr adfyfyriad; cysyniadu a’r cynnig. Dadleua Kolb fod yna lif naturiol i’w fodel ef gan ein bod yn medru dysgu o’r hyn rydym wedi aryslwi. Felly, gwelais y digwyddiad, adfyfyriais arno, defnyddiais y cysyniad i ddeall pam ddigwyddodd ef yn y lle cyntaf cyn meddwl am gynnig i allu ystyried beth gellir wneud yn wahanol tro nesaf. Ond mae Miettinen yn gritigol o fodel Kolb gan nodi nid yw’r camau yn cysylltu mewn modd ‘organic or neccessary way’. Mae Miettinen yn mynd ymlaen i sôn am brif broblem model Kolb sef y ffaith ei fod yn seiliedig ar ddehongliad o beth mae ‘concrete experience’ yn ei olygu. (Morris, 2020, t.1065). Gellir dadlau felly, fod yna nodweddion da gan y fodel ar mwyn ein caniatau i adfyfyrio yn gritigol, ond ma angen fod yn ymwybodol o’i wendidau hefyd. Gan gofio mae ein dehongliad ni sydd wrth wraidd y digwyddiad ac felly’r adfyfyriad sydd yw ddilyn. Sonia Kolb hefyd am bwysigrwydd dysgu ymarferol a dysgu drwy brofiadau – ‘experiential learning cycle’. (Morris, 2020, t.1065). 

Arsylwad o ddigwyddiad critigol
Wrth gychwyn ar fy arsylwad, maen bwysig cyfeirio at ganllawiau BERA 2018, a fod yr arsylwad cyfan yn dilyn y canllawiau yma. (BERA, 2018) Roeddwn ar ddirwnod pontio mewn Ysgol bob oed, ond roeddwn yn arylwi ar wersi yn y sector Cynradd yn unig. Ymddangosodd y digwyddiad critigol o fewn gwers mathemateg yn nosbarth y Meithrin/Derbyn. Roedd hi’n fore ddydd Llun, yn ystod y sesiwn cyntaf o’r dydd. Roedd y wasanaeth foreol wedi rhedeg yn hwyr, ac wedi torri mewn i amser y sesiwn cyntaf. Felly, yn lle dechrau gyda’r sesiwn sgiliau arferol, penderfynodd yr athrawes dosbarth i gychwyn yn syth gyda’r wers fathemateg. Roedd y plant yn eistedd mewn siap cylch ar y carped, yn awyddus a’n gyffrous am y dydd. Nod y wers fathemateg yma oedd i adnabod rhifau o 1-10. Gan ddefnyddio blociau rhif, Numicon ac adnoddau tu allan i’w cynorthwyo.

Dengys y digwyddiad critigol yn fuan ar ôl dechrau’r wers mathemateg. Roedd yna ddisgybl yn eistedd yn y cylch nad oedd yn cymryd rhan yn y wers, yn aflonydd iawn ac yn benderfynol o grwydro o amglych y dosbarth. Arsylwais yr athrawes dosbarth yn rhoi 3 bloc rhif i’r disgybl fel strategaeth i drio ennyn diddordeb y disgybl, gan ei ddenu i aros ar y carped. Yn amlwg roedd y plentyn yn gweld hi’n anodd canolbwyntio, felly daeth y cynorthwyydd dosbarth draw i eistedd gyda’r plentyn, a’i helpu i gyfri i 3. Ni glywais y plentyn yn siarad drwy gydol y wers.

Soniodd yr athrawes dosbarth fod y disgybl yma fel arfer yn derbyn cymorth 1-1, ond fod yna brinder staff ar y diwrnod yma. Nodir fod hwn yn arywddocaol gan ei fod yn rhywbeth wahanol i’r arfer a ddim yn rhan o’i drefn arferol. Yn ogystal, soniodd yr athrawes fod hi ddim yn siwr am faint oedd y disgybl yn deall, yn enwedig o’r rhan yr iaith. Aeth ymlaen i ddweud am gefndir y plentyn a’r cymorth oedd e’n derbyn gan aelod o’r tîm iaith a llafaredd. Wrth sôn am gefndir y plentyn yma, soniodd fod y disgybl ond yr ysgol ar hyn o bryd am 10 awr bob wythnos er mwyn ymgyfarwyddo gyda’r ysgol a’r iaith, gan ei fod yn newid mawr ac ei fod yn gweld hi’n anodd rheoli ei emosiynau ar adegau.

Cyswllt a’r pedwar diben
Bwriad y pedwar diben yw i greu unioglion cyflawn sy’n barod i wynebu bywyd tu hwnt i’r ysgol yn annibynnol ac yn hyderus.  Gellir gysylltu’r digwyddiad critigol yn y traethawd yma gyda phob un o’r pedwar diben. Er mwyn galluogi’r disgybl yma i fod yn unigolyn iach a hyderus, defnyddiodd yr athrawes strategaeth llwyddiannus i ennyn diddordeb y plentyn, a’i lonyddu ar y carped. Er mwyn ei baratoi yn ‘feddyliol ac emosiynol drwy ddatvlbgu hyder, cadernid ac empathi’. (Cwricwlwm i Gymru, 2022). Yn ogystal, roedd yr athrawes yn ceisio gosod sylfaen o wybodaeth i’r disgybl i’w baratoi am fywyd, a’i wneud yn uniogyn uchelgeisiol, galluog ac ‘ymholgar sy’n mwynhau datrys problemau’. Roedd y sylfaen yma o ddechrau cyfri rhifau yn  mynd i ganiatau i’r disgybl i adeiladu ar y wybodaeth yma er mwyn iddo allu barhau i ddysgu am flynyddoedd i ddod. (Cwricwlwm i Gymru, 2022). 

Gan fod y disgybl yn derbyn cymorth wrth aelod o’r tîm Iaith a Llafaredd, gellir cysylltu hyn a’r Pedwar Diben. Yn benodol, sut mae’r disgybl yn ceisio defnyddio’r Gymraeg a Saesneg. Cymraeg yw iaith yr ysgol, ond Saesneg yw iaith y cartref. Felly, ceisia’r athrawes ddefnyddio Cymraeg yn bennaf, ond yn troi i’r Saesneg i esbonio ambell i air. Golyga hyn fod pawb yn y dosbarth yn cael eu cynnwys, ond yn ei paratoi hefyd i fod yn ddisgyblion uchelgeisiol a galluog sy’n mentro i geisio dwy iaith. Yn ogystal, gan ei bod yn ymdrochi mewn addysg Cymreig, fe fydd yn ddisgybl  egwyddorol a gywbodus sy’n dysgu am Cymru. Sylweddolodd yr atharwes fod y disgybl yn gweld hi’n anodd, felly er mwyn sicrhau cynhwysiant esboniodd hi’r dasg mewn modd ymarferol gyda’r blociau. Defnyddiodd y blociau rhif fel adnodd weledol ac ymarferol i helpu’r disgybl i fod yn ddisgybl mentrus a chreadigol drwy ‘feddwl yn greadigol er mwyn ail-lunio a datrys problemau’ (Cwricwlwm i Gymru, 2022). Caniataodd hyn y disgybl i feddwl yn greadigol er mwyn dod o hud i’r ateb.

Nod y pedwar diben yw i greu unigolion hyderus ac annibynnol sy’n barod i wynebu heriau’r byd, gan nodi bwysigrwydd profiadau dysgu. Mae Morris yn cytuno â hyn gan nodi ‘all genuine education comes about through experience’. (Morris, 2020, t.1064)

Adolygiad llenyddiaeth
Mae yna sawl lwybr ymchwil gellir ystyired yn seiliedig a’r digwyddiad critigol, ond hoffwn ddechrau yn gyntaf gyda stratagaethau i lonyddu disgyblion. Wrth ddechrau ymchwilio i mewn i stratagaethau sy’n ymwneud a aflonyddwch yn yr ystafell ddosbarth, fe ddaeth y rhesymau pam mae plant yn aflonydd yn amlwg. Sonia Rogers fod gan bob dosbarth ystod eang o bethau a disgyblion sy’n achosi aflonyddwch. Soniodd am rhai rheysmau mae disgyblion yn aflonydd, fel: ‘boredom; ‘fun’; immaturity; inability to understand what is taught, or required’. (Rogers, 2012, t.21 ) Dadleuaf mae’r rheswm sydd o fwyaf o bwys yn ôl rhestr Rogers oedd y diffyg dealltwriaeth. Os nad yw ein disgyblion ni yn deall beth sy’n ddisgwylieidig ohonnynt, does ddim yna ddisgwyl iddynt i gwblhau tasg pan nid ydyn yn ei ddeall yn y lle cyntaf. Gellir trosglwyddo hyn i’r engrhaiift o fewn y draethawd yma, gan soniodd yr athrawes nad oedd hi’n sicr faint oedd y disgybl yn deall ohonni. Gellir gefnogi hyn gan eiriau Donaldson a awgyrmodd fod rhai plant methu gwneud y tasg a ofynnir o achos ‘their failure to understand what was required of them’. (David, 1999, t.3)

Wrth edrych yn ôl ar y digwyddiad critigol, fe ddaeth yn amlwg fod yr athrawes wedi gweld fod y disgybl yma bron a chodi lan a tarfu ar y wers. Yn amlwg roedd yr athrawes yn gyfarwydd a hyn, a wedi defnyddio’r strategaeth cyn i’r disgybl i godi. Roedd y disgybl yn gweld hi’n anodd canolbwyntio, felly benderfynodd yr athrawes i arwain, a gwneud rhywbeth uniongyrchol oedd yn tynnu sylw y disgybl rhag codi. (Rogers, 2012, t.5) Gellir ddadlau fod y weithred yma o newid sylw’r disgybl wedi ei alluogi i fod yn rhan o gymdetihas y dosbarth gan gymryd ‘accountability for one’s actios as they affect others’. Heb fewnbwn yr athrawes, mwy na thebyg fyddai’r disgybl wedi codi a tarfu ar y wers a tharfu ar addysg y disgyblion eraill. Mae hyn yn arwain i eiriau Lewis, lle mae ef yn sôn am blant sy’n aflonydd o achos nid ydynt yn hyderus yn ei gwaith ac felly yn penderfynu ar adegau i darfu ar y wers. (Lewis, 2009, t.17) 

Gellir dadlau fod adnabod arferion y disgyblion yn strategaeth da i dawelu plant aflonydd, achos eich bod yn llwyddo i dynnu sylw’r plant cyn iddynt i goli diddordeb. Yn gwmws beth llwydddod yr athrawes i wneud gyda’r disgybl yma. Llwyddod i dynnu ei sylw gyda’r blociau rhif, gan ennyn ei sylw er mwyn gallu parhau gyda’r cyflwyniad cyn torri i grwpiau ffocws. Awgryma Holden fod stratagaethau positif yn y dosbarth yn cyfleu ac yn hwyluso addysgu da, i’r disgbylion sy’n aflonydd ac i weddill y disgyblion. (Holden, 2015, t.1) Gyda’r defnydd o’r blociau rhif, cynnigodd yr athrawes dapariaeth dysgu oedd wedi’i chyfoethogi o achos y defnydd o’r adnoddau sef y blociau rhif.

Yn ogystal, gan fod yr athrawes wedi defnyddio strategaeth weledol a ymarferol, wnaeth hi ddefnyddio’r ‘experiential learning theory’ sef gosod profiadau dysgu byw i plant yng nghanol y dysgu. (Morris, 2020, t.1064). Gellir cysylltu’r theori yma gyda fy nigwyddiad critigol, gan fod yr athrawes wed sylweddoli fod y plentyn yn colli diddodreb, ac wedi rhoi’r blociau rhif iddo fel teclun i ennyn diddordeb ond hefyd yn brofiad dysgu byw pwysig. Gan fod dysgu drwy wneud yn syniad sylfenol pwysig sydd wrth wraidd y cwricwlwm newydd gyda phwyslais cynnig profiadau dysgu byw. Ond mae Miettinen yn gritigol iawn o’r theori yma gan nodi nad oes gan y theori sylfaenau solet. (Morris, 2020, t.1065) Maen sôn am y diffyg tystiolaeth i ddealltwriaeth, a fod yna sawl fodel arall o’r theori ar gael megis Bergesteiner a Avery sydd yn cynnig well dealltwriaeth. (Morris, 2020, t.1065)

Yn ail, hoffwn drafod llwybr ymchwil arall yn seiliedig a’r digwyddiad critigol sef atgyfernthu cadarnhaol neu cydnabod ymddygiad da. Mae’n bwysig nodi arwyddocad ymddygiad da, gan ei fod yn uwcholeio disgwyliadau’r athrawes o’r dosbarth. Ar ôl i’r athrawes orffen ei chyflwyniad, aeth ymlaen i gydnabod a dweud da iawn wrth y disgybl yma am eistedd yn llonydd. Roedd hyn o bwys, gan ei fod yn dangos i’r disgybl mae dyna oedd yn ddisgwylieidig ohonno, ac yn ei alluogi i deimlo’n dda am wneud yn dda. Gellir cefnogi hyn gyda geiriau Lewis – ‘everybody feels good when his or her efforts are recognised’. (Lewis, 2009, t.52)

Mae Holden yn son am ‘Behaviour momentum’ sef ystod o weithgareddau haws gellir disgybl wneud cyn cwblhau tasg fwy heriol, er mwyn idddynt weld fod nhw’n datblygu momentwm a gallu llwyddo yn y dasg. (Holden, 2015, t.13) Gellir cysylltu’r strategaeth yma gyda’r digwyddiad critigol gan fod yr athrawes wedi rhoi blociau rhif i’r disgybl er mwyn galluogi iddo i gyfri yn llwyddiannus. Er mwyn defnyddio’r strategaeth yma yn llwyddiannus, roedd yn rhaid i’r athrawes benderfynu beth oedd yn dasg hawdd a beth oedd yn mynd i herio’r disgybl. Yn amlwg, roedd y strategaeth yma yn un oedd yn cynnal diddordeb y disgybl ar y carped, ond hefyd yn ei alluogi i wneud y dasg sef cyfri i 3 yn llwyddiannus iddo ef.

Nodir Hardy a Mcleod pwysigrydd arsylwi disgyblion er mwyn penderfynu ba strategaeth neu pa math o atgyfnerthu fyddai fwyaf effeithiol yn tawelu’r disgybl penodol yna. (Hardy a McLeod, 2020, t.99-100). Felly, defnyddiodd yr athrawes ei wybodaeth a’i dealltwriaeth cenfdirol o’r disgybl er mwyn datrys pa strategaeth fyddai fwyaf llwyddiannus, gan ddefnyddio ei barn i ddewis pryd i atgyfernthu a rhoi clod i’r disgybl.

Yn olaf, fe hoffwn drafod arwyddocad iaith a llafaredd y disgybl, a’r effaith ceir ar y disgyblion pan maent yn derbyn y cymorth angenrheidiol. Wrth ystyried y ffaith ni glywias y disgybl sy’n seiliedig o fewn y digwyddiad critigol yma yn siarad, maen bwysig ystyried y ffaith efallai nid oedd yn hyderus yn ieithyddol. Neu effallai, prin iawn o eiriau oedd yn medru siarad, os o gwbl. Gan fod yr athrawes wedi sôn am y cymorth mae’r disgybl yma yn i dderbyn, maen bwysig ymchwilio i mewn i arwyddocad hyn. Dyweda Marshall a Lewis fod tua 6% o blant yn dangos oedi gyda’i iaith a llafaredd a gellir catagoreiddio’r oedi mewn i ddau grwp sef ‘primary speech and language delay’ a ‘secondary speech and language delay’. (Marshall a Lewis, 2014, t.337-338) Mae’r ‘primary speech ‘ yn seiliedig ar oedi o’i ddatblygiad o’i sgiliau. Gellir ddweud fod y disgybl yn y digwyddiad critigol yma yn rhan o’r grwp yma, gan ei fod yn ddibynnol ar ffocws y plentyn, a’r amgylched o’i hamgylch. 

Pwysleisia Blackburn a Aubrey am bwysigrwydd adnabod yr angen yn gynnar a chynnig ymmyrraeth priodol. (Blackburn, Aubrey, 2016, t.414.) Maent yn pwysleisio fod angen cydnabod yr angen mor gynnar a phosib er mwyn i’r disgybl yna dderbyn y cymorth sydd angen er mwyn derbyn yr un cyfleodd a eraill. Mae Blackburn a Aubrey yn dadlau fod iaith a llafaredd yn ‘essential foundations for children’s life, learning and success’. (Blacburn a Aubrey, 2016, t.414) Mae Blackburn a Aubrey yn pwysleiso’r ffaith fod angen deall sut a phryd mae plant yn datblygu er mwyn gweld yn syth os oes yna oedi yn ddatblygiad plentyn. Mae hyn wedyn yn caniatau’r ysgol i gydweithio’n llwyddiannus gyda’r tîm iaith a llafaredd er mwyn fod o fudd llawn i’r disgybl. (Blackburn, Aubrey, 2016, t.414). Mae Miller a Martin yn cytuno gyda Blackburn a Aubrey gan sôn am y raddfa wahanol mae plant yn datblygu ac felly y raddfa amrywiol mae eu iaith a llafaredd yn datblygu. (Miller a Martin,1996 t.19)

Adfyfrio
Gan ddefnyddio model adfyfyrio Kolb fel sail i’n adfyfyrio i, gallaf ddefnyddio’r profiad yma a’i astudio’n fanwl.  Gan gofio mae fy nehongliad i sydd yn ganolog i’r digwyddiad critigol yma, a’r adfyyfrio yma fydd sail y digwyddiad. O achos fod y digwyddiad yma wedi bod ar fy meddwl, dwi felly wedi penderfynu adfyfrio arno.  Hoffwn ymchwilio’n ddyfnach i mewn i stratagaethau i lonyddu plant aflonydd, gan fod y stratagethau yma mor bwysig i’r dosbarth, gan eu fod yn cael ei ddefnyddio ddydd i ddydd. Stratagaethau megis rhoi blociau rhif i disgybl aflonydd, tynnu sylw’r disgybl i weithgaredd arall neu gwneud tasg haws yn gyntaf cyn symud ymlaen i dasg yn fwy heriol. Yn ogystal, maen bwysig cofio fod ‘children learn through active interaction’, yn seileidig ar yr amgylchedd maent yn rhan ohonno, yn ôl Piaget. (David, 1999, t.2) Ar ôl adfyryfrio, fe ddaeth yn amlwg fod y disgybl wedi dysgu o’r weithred yna gan yr athrawes, a’i alluogi i wneud y tasg fwy heriol. Drwy ddefnyddio’r blociau rhif, gwnaeth yr athrawes ddefnyddio’r ‘experiential learning theory’ sef cynnig y profiadau dysgu byw yma. (Morris, 2020, t.1064). Mae’r strategaeth yma yn arrwyddocaol gan ei fod yn gyswllt uniongyrchol a’r pedwar diben.

Yn seiliedig ar fy nigwyddiad critigol i a’r adfyfyrio dwi wedi gwneud, fe ddaeth yn amlwg fod angen i fi i ymchwilio i mewn i stratagaethau sy’n ennyn diddordeb y plant pan maent yn gweld hi’n anodd canolbwyntio. Yn ogystal, gan edrych ar y cwricwlwm newydd mae cynnig profiadau dysgu byw wrth wraidd y cwricwlwm, ac felly bydd angen i fi gynnig cymaint a phosib. Fel wnaeth yr athrawes yma, gan gynnig blociau rhif i’r disgybl, er mwyn iddo brofi’r gwaith mathemateg mewn modd ymarferol. Pan yn ystyried arwyddocad y blociau rhif, maen rhaid ystyried y gwaith sgaffaldi gynnigodd yr athrawes. Sylweddolodd nid oedd y plentyn yn deall neu’n colli diddordeb a phenderfynodd i gynnig sgaffald er mwyn helpu iddo ddatblygu. Yn ogystal, gellir cysylltu’r sgaffaldu yma gyda datblygiad cymdeithasol y plentyn yn seiliedig ar waith Vygotsky.  (Siencyn, 2008, t.122)

Drwy brofiad ac arsylwi athrawon arall, bydd yn rhaid i fi benderfynu pryd sy’n addas i ganmol plentyn, a phryd ddylir atgyfernthu ymddygiad da. Llwyddodd y disgybl yma i eistedd yn llonydd a chwblhau y dasg, ond ar ôl gwenud hyn gwnaeth yr athrawes ei ganmol. Mae hyn yn arywddocal pan yn adfyfrio o achos wnaeth bwyslesio i’r disgybl y disgwyliadau oedd gan yr athrawes. Yn ogystal, wrth adfyfyrio ar y digwyddiad critigol, gellir dadlau fod y ‘behaviour momentum’ wedi bod yn arwyddocaol. Oherwydd ei fod wedi galluogi’r disgybl i gwblhau’r dasg wreiddiol ar ôl cwblhau tasg yn haws o chyfri a blociau.
(Holden, 2015, t.13)

 Yn amlwg, roedd yr ysgol yma yn cydweithio’n agos gyda’r tîm iaith a llafaredd er mwyn datblygu iaith y disgybl er mwyn iddo allu ddatblygu i’w botensial llawn. Ond wrth adfyfyrio, fe ddaeth yn amlwg cymaint o waith roedd yr athrawes hefyd yn ei wneud i ddatblygu iaith y plentyn. Roedd yn adrodd y geiriau yn Gymraeg gyntaf, cyn ei ailadrodd drwy’r Saesneg. Gan bwysleisio synnau Cymreig gydag ymadrodd penodol.

Trwy gydol fy adfyfriad, fe ddaeth yn amlwg fod y taith dysgu yn ddi – ddiwedd a bod y dysgu yn gysylltiedig. Maen gysylltiedig achos ein bod yn medru trosglwyddo’r hyn i ni’n dysgu i fywyd thu hwnt i’n addysg ac felly yn cysylltu a’r pedwar diben. Mae hyn yn wir i’n disgyblion ac i ni fel athrawon. 

Casgliad
I gloi, yn amlwg mae angen ystyried yn ofalus ba strategaeth i’w defnyddio er mwyn galluogi y plentyn yma i lwyddo yn ei dasg. Yn ogystal, mae angen cofio fod nifer fawr o blant yn dysgu yn weledol ac yn ymarferol, felly maen bwysig defnyddio adnoddau er mwyn ennyn diddordeb plant a chadw ffocws er mwyn cwblhau tasgau fwy heriol. Yn ogystal, gan fod profiadau dysgu byw wrth wraidd y Cwricwlwm, maen bwysig cofio cynnig ystod o brofiadau i’r disgyblion. Mae angen cofio gwir pwrpas adfyfyrio er mwyn i ni ei ddefnyddio fel ‘tool for learning’ (Hansen, 2017, t.3) ac i barhau gyda’n harferion dda. Maen bwysig parhau i adfyfyrio, er mwyn sylweddoli beth sydd angen gwella ein hun a dysgu wrth addysgu eraill hefyd. Er mwyn i ni ddatblygu’n broffesiynnol gan hybu ddatblygiad y plant, bydd angen i ni barhau i adfyrfyrio ein gwersi a’n digwyddiadau critigol, er mwyn sicrhau datblygiad ein haddysgu ni. Mae’r digwyddiad critigol uchod yn gallu cael ei gysylltu gyda’r pedwar diben er mwyn creu disgyblion sy’n barod i wynebu bywyd thu hwnt i ysgol yn y pendraw, yn seiliedig ar y profiadau dysgu byw maent yn derbyn.

